Държавен вестник, бр. 4, 2026 г., стр. 163

БРОЙ  4	
Д Ъ Р Ж А В Е Н  В Е С Т Н И К 	
СТР.  163  
Наредба за изменение и допълнение на На­
редба № 37 от 16 юли 2018 г. за вътрешните 
експозиции на банките (ДВ, бр. 61 от 2018 г.)
§ 1. Член 2 се изменя така:
„Чл. 2. (1) Решенията за формиране на 
вътрешни експозиции се вземат само с еди­
нодушно решение на съвета на директорите 
или управителния съвет на банката след 
предварително одобрение от нейния надзорен 
съвет при банките с двустепенна система на 
управление.
(2) Алинея 1 не се прилага при формиране 
на експозиции към:
1. лица по чл. 45, ал. 1, т. 1 от Закона 
за кредитните институции (ЗКИ), когато 
общата експозиция към отделно лице е в 
рамките на лимит, който е предварително 
определен от надзорния съвет, съответно от 
членовете на съвета на директорите, които 
не са изпълнителни членове;
2. лица по чл. 45, ал. 1, т. 2 – 9 от ЗКИ, 
когато общата експозиция към отделно лице 
е по-малка от едно на сто от собствения 
капитал на банката, но не повече от 150 000 
евро.
(3) Лимитът по ал. 2, т. 1 се определя 
съобразно обема и обхвата на извършвани­
те от банката дейности и формираните от 
нея вътрешни експозиции, като не може да 
надвишава сумата от 150 000 евро към всяко 
отделно лице.
(4) Банките уведомяват БНБ в 10-дневен 
срок от вземане на решение по ал. 2.“
§ 2. В чл. 3, ал. 3, т. 1 думата „механизъм“ 
се заменя с „документиран вътрешен процес“.
§ 3. В чл. 5 се правят следните изменения 
и допълнения:
1. В ал. 1 след думата „експозиции“ се 
поставя запетая и се добавя „представляващи 
балансови позиции“.
2. Алинея 2 се изменя така:
„(2) Задбалансовите позиции се отчи­
тат по номинална стойност без прилагане 
на конверсионни фактори с изключение 
на нискорисковите задбалансови позиции, 
посочени в група 5 от Приложение I на 
Регламент (ЕС) № 575/2013 на Европейския 
парламент и на Съвета от 26 юни 2013 г. 
относно пруденциалните изисквания за 
кредитните институции и за изменение на 
Регламент (ЕС) № 648/2012 (ОВ, L 176/1 от 
27 юни 2013 г.), наричан по-нататък „Регла­
мент (ЕС) № 575/2013“, които се отчитат с 
50 % от стойността им.“
3. В ал. 4 думите „т. 32 и т. 85, буква „ж“ 
от Приложение V, част 2 от Регламент за 
изпълнение (ЕС) № 680/2014 на Комисията 
от 16 април 2014 г. за определяне в съот­
ветствие с Регламент (ЕС) № 575/2013 на 
Европейския парламент и на Съвета на 
техническите стандарти за изпълнение по 
отношение на представянето на информация 
от институциите на надзорните органи (ОВ, 
L 191 от 28 юни 2014 г.), наричан по-нататък 
„Регламент за изпълнение (ЕС) № 680/2014“ 
се заменят с „чл. 22, параграф 2 във връзка 
с част 1, параграф 32 и част 2, параграф 85, 
буква „ж“ от Приложение V на Регламент 
за изпълнение (ЕС) 2024/3117 на Комисия­
та от 29 ноември 2024 г. за определяне на 
техническите стандарти за изпълнение за 
прилагането на Регламент (ЕС) № 575/2013 
на Европейския парламент и на Съвета по 
отношение на предоставянето на информа­
ция от институциите на надзорните органи 
и за отмяна на Регламент за изпълнение 
(ЕС) 2021/451 на Комисията (ОВ, серия L от 
27.12.2024 г.), наричан по-нататък „Регламент 
за изпълнение (ЕС) 2024/3117“.
4. В ал. 5 думите „лично обезпечение 
(например поръчителство) от администра­
тор на банката съгласно § 1, ал. 1, т. 1 от 
допълнителните разпоредби на ЗКИ“ се 
заменят с „обезпечение от лице по чл. 45, 
ал. 1 от ЗКИ“.
5. Създава се ал. 6:
„(6) Ако кредитна институция чрез своя 
експозиция обезпечава експозиция на трето 
лице към лице в обхвата на чл. 45 от ЗКИ, то 
тази експозиция се включва при изчисляване 
на стойността на експозициите по ал. 1 и 2.“
§ 4. В чл. 6 се правят следните изменения 
и допълнения:
1. Алинея 3 се изменя така:
„(3) При установяване на общия размер 
на експозициите по ал. 1 не се включват:
1. инвестициите в капитала на лица по 
чл. 45, ал. 1 от ЗКИ, които се приспадат от 
собствения капитал на банката;
2. експозициите към дъщерни дружества 
на банката, в случай че са изпълнени едно­
временно следните условия:
а) дружеството е финансова институция 
по чл. 4, параграф 1, т. 26 от Регламент (ЕС) 
№ 575/2013;
б) дружеството е със седалище на тери­
торията на Република България;
в) дейността на дружеството е интегрирана 
в бизнес модела на банката и съответства 
на рисковия є апетит;
г) дружеството е напълно включено в 
същата консолидация, както и банката;
д) дружеството е тясно интегрирано в 
процесите по оценка, измерване и контрол 
на риска, които прилага банката, като са 
въведени адекватни контролни механизми 
за управлението му от страна на банката, 
включително периодични уведомления на 
съответните контролни звена на банката за 
размера на поетите рискове;